**ПРОЕКТ**

**Д О Г О В О Р**

**ЗА**

**ДОСТАВКА НА РЕЗЕРВНО ОБОРУДВАНЕ ЗА СИСТЕМИТЕ ЗА ВИДЕОНАБЛЮДЕНИЕ НА БЪЛГАРСКАТА НАРОДНА БАНКА**

**(обособена позиция № 2)**

Днес ...................... 2016 г.,в гр. София, между:

**1.** **БЪЛГАРСКАТА НАРОДНА БАНКА,** със седалище и адрес на управление: гр. София, пл. „Княз Александър І“ № 1, ЕИК 000694037, представлявана от Снежанка Деянова – Главен секретар и Теменужка Цветкова- Главен счетоводител, от една страна, наричана по-нататък **„ВЪЗЛОЖИТЕЛ“** и

**2.............................................................**със седалище и адрес на управление:.......................с ЕИК...................................., представлявано от – ....................................., наричано за краткост **„ИЗПЪЛНИТЕЛ“**, от друга страна,

На основание чл. 194, ал.1 от Закона за обществените поръчки (ЗОП), във връзка с чл.20, ал.3 т. 2 от ЗОП и и утвърден от Главния секретар на БНБ Протокол №.................от....................2016 г. за избор на изпълнител на поръчката, се сключи настоящия договор за следното:

**І. ПРЕДМЕТ НА ДОГОВОРА**

**Чл. 1. (1) ВЪЗЛОЖИТЕЛЯТ** възлага, а **ИЗПЪЛНИТЕЛЯТ** се задължава да извърши доставка на 1 брой резервно цифрово записващо устройство за системите за видеонаблюдение на Българската народна банка, наричани по-нататък в договора „оборудване”, съгласно Приложение № 2- „Техническа спецификация за цифрови записващи устройства, работещи със софтуерен продукт– „Цифрово записващо устройство, работещо със софтуерен продукт „IDIP-INSPICIO”, („Videte IT“, Germany)“ или еквивалент (обособена позиция №2), Предложението за изпълнение на поръчката и представената Техническата спецификация на **ИЗПЪЛНИТЕЛЯ,** неразделна част от договора.

**(2)** **ИЗПЪЛНИТЕЛЯТ** се задължава да извърши доставката на оборудването на адрес: гр.София, пл.”Княз Александър I” №1, Българска народна банка.

**II. ЦЕНИ И НАЧИН НА ПЛАЩАНЕ**

**Чл.2. (1)** Цена за доставка на оборудването, предмет на настоящия договор, е в размер на.................................лв. (..............................), без ДДС и включва всички разходи на ИЗПЪЛНИТЕЛЯ по изпълнението на поръчката.

**(2)** **ВЪЗЛОЖИТЕЛЯТ** заплаща на **ИЗПЪЛНИТЕЛЯ** доставеното оборудване в срок до 5 (пет) работни дни, считано от датата на подписване на двустранен приемо – предавателен протокол за извършена доставка и фактура, предоставени от **ИЗПЪЛНИТЕЛЯ**.

**(3)** Дължимите плащания по настоящия договор се заплащат в български лева. Плащането се извършва по банков път, по следната банкова сметка на **ИЗПЪЛНИТЕЛЯ**:

IBAN:

код:

банка:

град/клон/офис:

**ІІІ. СРОК**

**Чл.3.** Срокът за доставка на възложеното по този договор оборудване е..........................(............................)работни дни, считано от датата на подписването на настоящия договор. Датата на подписване на договора е посочена в регистрационния номер от деловодната система на **ВЪЗЛОЖИТЕЛЯ**, отбелязан на стр. 1 от договора.

**IV. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл.4.** Собствеността и рискът върху оборудването преминават от **ИЗПЪЛНИТЕЛЯ** върху **ВЪЗЛОЖИТЕЛЯ** от датата на доставката, вписана в съответния двустранен приемо-предавателен протокол по чл. 5.

**Чл.5.** **ВЪЗЛОЖИТЕЛЯТ** е длъжен да приеме оборудване, което отговаря на договорените изисквания. Приемането се извършва с подписването на двустранен приемо-предавателен протокол за извършена доставка. При установяване на явни или скрити недостатъци**,** те се отразяват в констативен протокол, където се посочва и срокът за отстраняването им от **ИЗПЪЛНИТЕЛЯ.**

**Чл. 6. ВЪЗЛОЖИТЕЛЯТ** се задължава да заплати договорената цена по чл. 2, ал.1 съгласно условията и сроковете в настоящия договор.

###### V. ПРАВА И ЗАДЪЛЖЕНИЯ НА ИЗПЪЛНИТЕЛЯ

**Чл.7. ИЗПЪЛНИТЕЛЯТ** се задължава да достави на **ВЪЗЛОЖИТЕЛЯ**, в сроковете и условията на договора, оборудване, което отговаря на представените в офертата му технически спецификации.

**Чл.8. ИЗПЪЛНИТЕЛЯТ** има право да получи цената по договора, съгласно определения начин на плащане.

VI. ГАРАНЦИЯ ЗА ИЗПЪЛНЕНИЕ

Чл. 9. (1) За изпълнение на задълженията си по този договор, ИЗПЪЛНИТЕЛЯТ учредява в полза на ВЪЗЛОЖИТЕЛЯ застраховка, банкова гаранция или предоставя гаранция под формата на парична сума най-късно при сключване на договора в размер на 1% от сумата по чл. 2, ал. 1 на договора.

(2) ИЗПЪЛНИТЕЛЯТ може да избере да предостави гаранция под формата на застраховка, която обезпечава изпълнението чрез покритие на отговорността на ИЗПЪЛНИТЕЛЯ. ВЪЗЛОЖИТЕЛЯТ следва да бъде посочен като трето ползващо се лице по тази застраховка. Застраховката следва да покрива отговорността на ИЗПЪЛНИТЕЛЯ и не може да бъде използвана за обезпечение на отговорността на ИЗПЪЛНИТЕЛЯ по друг договор. Текстът на застраховката се съгласува с ВЪЗЛОЖИТЕЛЯ. Представената застраховка е със срок на валидност 30 (тридесет) дни след изтичане на гаранционния срок по чл. 11, ал.1.

(3) В случай че ИЗПЪЛНИТЕЛЯТ избере да предостави гаранция под формата на парична сума, то сумата се превежда по следната банкова сметка на ВЪЗЛОЖИТЕЛЯ:

**IBAN:** BG40 BNBG 9661 1000 0661 23;

**BIC**: BNB GB GSF.

(4) ВЪЗЛОЖИТЕЛЯТ се задължава да възстанови на ИЗПЪЛНИТЕЛЯ сумата на гаранцията по ал. 3 в срок до 30 (тридесет) дни след изтичане на гаранционния срок по чл. 11, ал.1. Гаранцията се възстановява по сметката на ИЗПЪЛНИТЕЛЯ, посочена в чл. 2, ал. 3, или по друга, писмено посочена от ИЗПЪЛНИТЕЛЯ банкова сметка.

(5) В случай, че ИЗПЪЛНИТЕЛЯТ избере да предостави банкова гаранция, то тя трябва да бъде оригинална, безусловна, неотменима и изискуема при първо писмено поискване, в което ВЪЗЛОЖИТЕЛЯТ заявява, че ИЗПЪЛНИТЕЛЯТ не е изпълнил задълженията си по този договор. Банковата гаранция е със срок на валидност 30 (тридесет) дни след изтичане на гаранционния срок по чл. 11, ал.1.

(6) При изтичане срока на валидност на банковата гаранция, ВЪЗЛОЖИТЕЛЯТ се задължава да върне на ИЗПЪЛНИТЕЛЯ предоставения от него оригинал на банкова гаранция.

(7) ВЪЗЛОЖИТЕЛЯТ не дължи лихва върху сумата по гаранцията.

Чл. 10. (1) ВЪЗЛОЖИТЕЛЯТ има право да се удовлетвори от гаранцията, независимо от формата, под която е представена, при неточно изпълнение на задължения по договора от страна на ИЗПЪЛНИТЕЛЯ.

(2) ВЪЗЛОЖИТЕЛЯТ има право да усвои такава част от гаранцията, която покрива отговорността на ИЗПЪЛНИТЕЛЯ за неизпълнението.

(3) При разваляне на договора от ВЪЗЛОЖИТЕЛЯ, поради виновно неизпълнение на задължения от страна на ИЗПЪЛНИТЕЛЯ по договора, сумата от гаранцията се усвоява изцяло като обезщетение за развалянето на договора.

(4) ВЪЗЛОЖИТЕЛЯТ има право да усвоява дължимите суми за неустойки и обезщетения във връзка с неизпълнение на договора от гаранцията за изпълнение.

(5) В случай че неизпълнението на задължения по договора от страна на ИЗПЪЛНИТЕЛЯ по стойност превишава размера на гаранцията, ВЪЗЛОЖИТЕЛЯТ има право да търси обезщетение по общия ред.

(6) ВЪЗЛОЖИТЕЛЯТ задържа гаранцията за изпълнение на договора, ако в процеса на неговото изпълнение възникне спор между страните, който е отнесен за решаване от компетентен съд по реда на Гражданския процесуален кодекс. Гаранцията се задържа до окончателното решаване на спора.

**VII. ГАРАНЦИОННИ СРОКОВЕ**

**Чл. 11. (1)** Гаранционният срок на оборудването, предмет на договора е................................(.....................) месеца, считано от датата на подписване на двустранния приемо-предавателен протокол за извършена доставка по чл.5.

**(2)** Приемо-предавателния протокол се подписва след проверка на място на работата на цифровите записващи устройства със софтуерния продукт „IDIP-INSPICIO”, („Videte IT“, Germany)“ или еквивалент.

**(3)** **ВЪЗЛОЖИТЕЛЯТ** уведомява писмено **ИЗПЪЛНИТЕЛЯ** за всички повреди и скрити дефекти, възникнали по време на гаранционния срок.

**(4)** При получаване на писмено уведомление по предходната алинея, **ИЗПЪЛНИТЕЛЯТ** е задължен да изпрати свои представители в срок до .................. (.......) работни дни. Двете страни подписват протокол, в който се отбелязват вида на повредата и срока за нейното отстраняване.

**(5)** По време на гаранционния срок, **ИЗПЪЛНИТЕЛЯТ** е длъжен да отстранява за своя сметка всички повреди и скрити дефекти на доставеното оборудване по предмета на договора.

**VIIІ. НЕУСТОЙКИ**

**Чл.12. (1)** При забава на плащане **ВЪЗЛОЖИТЕЛЯТ** дължи неустойка на **ИЗПЪЛНИТЕЛЯ** в размер на 0,5 % от стойността на забавеното плащане за всеки просрочен ден, но не повече от 10 % от тази стойност.

**(2)** При забавено изпълнение на задълженията по договора от страна на **ИЗПЪЛНИТЕЛЯ,** същият заплаща на **ВЪЗЛОЖИТЕЛЯ** неустойка в размер на 0,5 %от цената на договора по чл. 2, ал. 1 за всеки просрочен ден, но не повече от 10 % от тази сума.

**(3)** При забавено изпълнение повече от 20 (двадесет) дни, **ВЪЗЛОЖИТЕЛЯТ** има право да прекрати едностранно договора без да дава срок за изпълнение, като освен неустойката за забава има право и на неустойка за неизпълнение в размер на 10% от цената на договора по чл. 2, ал. 1.

**(4)** **ВЪЗЛОЖИТЕЛЯТ** може да претендира обезщетение за претърпени вреди и пропуснати ползи по общия ред, в случай че те превишават размера на предвидените в договора неустойки.

**IХ. ПРЕКРАТЯВАНЕ**

**Чл. 13 (1)** Договорът може да бъде прекратен по взаимно съгласие между страните, изразено в писмена форма.

**(2)** При виновно неизпълнение на задължения на една от страните, извън случаите по чл. 12, ал. 3, договорът може да бъде прекратен от изправната страна с 20 (двадесет) дневно писмено предизвестие до неизправната страна.

**IX *– 1[[1]](#footnote-1) ДОГОВОР ЗА ПОДИЗПЪЛНИНЕНИЕ (когато е приложимо)***

***Чл.13а.*** *(1)* ***ИЗПЪЛНИТЕЛЯТ*** *се задължава да сключи договор за подизпълнение с* ***ПОДИЗПЪЛНИТЕЛЯ****/****ИТЕ****, посочен/и в представената от него оферта.* ***ИЗПЪЛНИТЕЛЯТ*** *се задължава да предостави на* ***ВЪЗЛОЖИТЕЛЯ*** *копие на договора за подизпълнение в срок до 3 (три) дни от сключването му, заедно с доказателства, че са изпълнени условията на чл.66, ал. 2 от ЗОП.*

*(2) В случай че част от поръчката, която се изпълнява от* ***ПОДИЗПЪЛНИТЕЛ****, може да бъде предадена като отделен обект на* ***ИЗПЪЛНИТЕЛЯ*** *или на* ***ВЪЗЛОЖИТЕЛЯ****,* ***ВЪЗЛОЖИТЕЛЯТ*** *заплаща възнаграждение за тази част на* ***ПОДИЗПЪЛНИТЕЛЯ (директно плащане)****.*

*(3) Директно плащане по ал. 2 се осъществява въз основа на искане, отправено от* ***ПОДИЗПЪЛНИТЕЛЯ*** *до* ***ВЪЗЛОЖИТЕЛЯ****, чрез* ***ИЗПЪЛНИТЕЛЯ****, който е длъжен да го предостави на* ***ВЪЗЛОЖИТЕЛЯ*** *в 15 (петнадесет) дневен срок от получаването му. Към искането,* ***ИЗПЪЛНИТЕЛЯТ*** *предоставя становище, от което да е видно дали оспорва плащанията или част от тях като недължими.* ***ВЪЗЛОЖИТЕЛЯТ*** *има право да откаже директно плащане на* ***ПОДИЗПЪЛНИТЕЛЯ,*** *когато искането за плащане е оспорено, до момента на отстраняване на причината за отказа.*

*(4) Към момента на сключване на този договор или най-късно преди започване на неговото изпълнение,* ***ИЗПЪЛНИТЕЛЯТ*** *се задължава да уведоми* ***ВЪЗЛОЖИТЕЛЯ*** *за името, данните за контакт и представителите на* ***ПОДИЗПЪЛНИТЕЛЯ****/****ИТЕ****, посочени в офертата.* ***ИЗПЪЛНИТЕЛЯТ*** *се задължава да уведомява* ***ВЪЗЛОЖИТЕЛЯ*** *в хода на изпълнение на този договор за всякакви промени в предоставената информация.*

*(5) Замяна или включване на подизпълнител по време на изпълнение на този договор се допуска по изключение, когато възникне необходимост и ако са изпълнение едновременно всички условия, посочени в чл. 66, ал. 11 от ЗОП.*

*(6) В случаите по ал. 5,* ***ИЗПЪЛНИТЕЛЯТ*** *се задължава да представи на* ***ВЪЗЛОЖИТЕЛЯ*** *копие на допълнителното споразумение за замяна на посочен в офертата подизпълнител заедно с доказателства, че са изпълнени условията на чл. 66, ал. 2 и 11 от ЗОП.*

*(7) Независимо от сключения договор за подизпълнение, отговорността за изпълнение на настоящия договор е на* ***ИЗПЪЛНИТЕЛЯ****.*

**Х. ЗАКЛЮЧИТЕЛНИ РАЗПОРЕДБИ**

**Чл. 14. (1)** Когато неизпълнението на този договор се дължи на възникването на непреодолима сила, изпълнението на задълженията по него и съответните насрещни задължения се спират за времето на непреодолимата сила.

**(2)** Непреодолима сила е непредвидено или непредотвратимо събитие от извънреден характер, което възниква след подписването на този договор, като пожар, наводнение или друго природно бедствие, стачки, саботаж, бунтове, граждански вълнения, състояние на война, ембарго и др.

**(3)** Страната, която не може да изпълни задълженията си по този договор поради непреодолима сила, не носи отговорност. Същата е длъжна в срок до 7 работни дни писмено да извести другата страна за непреодолимата сила и евентуалните последствия от нея за изпълнението на този договор. В случай, че не изпрати такова известие, дължи обезщетение за щетите от това.

**(4)** Страните определят следните лица, упълномощени да ги представлямат:

**За Изпълнителя:..........................................**тел.:........................

**За Възложителя:..........................................**тел.:.........................

**(5)** За целите на настоящия договор уведомяването на **ИЗПЪЛНИТЕЛЯ** се извършва писмено по факс:.......................;ел. поща:....................или с препоръчано писмо на адрес:.........................................

Уведомяването на **ВЪЗЛОЖИТЕЛЯ** се извършва писмено по факс: 02 9145 2425 или с препоръчано писмо на адрес:гр. София - 1000, пл. „Княз Александър І“, дирекция „Банкова сигурност и защита на класифицираната информация“.

**(6)** Всички спорове, които биха възникнали във връзка с тълкуването или изпълнението на този договор, ще се решават от страните чрез преговори за постигане на споразумение, а когато това се окаже невъзможно, спорът ще се отнася за разрешаване пред компетентен съд по реда на ГПК.

**(7)** За неуредените в този договор въпроси се прилагат разпоредбите на действащото българско законодателство.

**(8)** Всички данни, сведения и факти свързани със сключването и изпълнението на този договор ще се третират от страните като поверителна информация, доколкото в законодателство не изисква регистрирането или публикуването на дадена информация.

Неразделна част от този договор са:

1. Приложение № 2 – „Техническа спецификация на цифрови записващи устройства, работещи със софтуерен продукт „IDIP-INSPICIO”, („Videte IT“, Germany)“ или еквивалент;

2. Предложение за изпълнение на поръчката на **ИЗПЪЛНИТЕЛЯ** (Образец № 7.2.);

3. Ценово предложение на **ИЗПЪЛНИТЕЛЯ** (Образец № 8.2.)**.**

4. Техническа спецификация на **ИЗПЪЛНИТЕЛЯ.**

Договорът се подписа при наличие на следните документи:

1. Гаранция за изпълнение на договора;
2. Документите, доказващи липсата на обстоятелствата за отстраняване, посочени в чл. 54, ал. 1, т. 1 от ЗОП и чл. 54, ал. 1, т. 3 от ЗОП;
3. Документи, удостоверяващи съответствието на **ИЗПЪЛНИТЕЛЯ** с поставените критерии за подбор.

Настоящият договор се състави и подписа в 2 (два) еднообразни екземпляра, по един за всяка от страните.

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ**:

**БЪЛГАРСКА НАРОДНА БАНКА**

**СНЕЖАНКА ДЕЯНОВА**

**ГЛАВЕН СЕКРЕТАР**

**ТЕМЕНУЖКА ЦВЕТКОВА**

**ГЛАВЕН СЧЕТОВОДИТЕЛ**

1. В случай че изпълнителят няма да изпълнява поръчката с подизпълнители този раздел ще отпадне. [↑](#footnote-ref-1)